Rihards Kruspe

**Rihards Kruspe** (; dzimis **Svens Kruspe** (*Sven Kruspe*) ) ir vācu muzikants, vairāk pazīstams kā vācu *[[Neue Deutsche Härte]]* grupas *[[Rammstein]]* galvenais ģitārists un ASV bāzētās industriālā metāla grupas *[[Emigrate]]* solists un ģitārists.

## Biogrāfija
Svens Kruspe dzimis Vitenbergā (toreizējā Austrumvācijas daļā). Vēlāk viņš nomainīja savu vārdu uz Rihardu, uzskatot, ka ikvienam jābūt iespējai mainīt savu vārdu. Viņam ir divas vecākas māsas un brālis. Viņa vecāki izšķīrās, kad viņš vēl bija mazs, un viņa māte apprecējās vēlreiz, tomēr Kruspem neizveidojās labas attiecības ar patēvu. Ģimene pārcēlās uz Veisenes ciemu. Slikto attiecību dēļ ar patēvu, pusaudža vecumā viņš bieži muka no mājām un nakšņoja parkos uz soliņiem.

16 gadu vecumā Kruspe ar dažiem draugiem aizbrauca uz Čehoslovākiju, kur viņš iegādājās ģitāru, lai to pārdotu dzimtenē. Vēlāk viņš satika meiteni, kas ieraugot ģitāru palūdza, lai Rihards to uzspēlē. Kad Kruspe uzspēlēja dažas notis, meitene teica, ka tas bija skaisti, tādējādi iedvesmojot viņu spēlēt ģitāru.

[thumb|Kruspe izpildot dziesmu ''[Feuer frei!* *Rammstein* koncertā]]
1985. gadā noguris no apātiskās mājas muzikālās dzīves, Kruspe pārcēlās uz [[Austrumberlīne|Austrumberlīni]]. Kaut arī viņam tur nebija neviena paziņas, viņš noīrēja mazu istabiņu, kurā varēja brīvi spēlēt līdzi paņemto ģitāru un [[bungas]].

1989. gada 10. oktobrī pirms [[Berlīnes mūris|Berlīnes mūra]] gāšanas, Kruspe brauca ar [[Berlīnes metro|metro]]. Pēc iznākšanas no metro virszemē viņš nokļuva tieši politiskās demonstrācijas vidū. Viņš saņēma sitienu pa galvu, radot nelielu labās acs bojājumu, kā arī arestēts par atrašanos demonstrācijā un ieslodzīts uz sešām dienām. Iznācis no cietuma, viņš nolēma pamest Austrumvāciju. Rietumvācijā Kruspe nonāca caur Čehoslovākiju, [[Ungārija|Ungāriju]] un [[Austrija|Austriju]]. Pēc Berlīnes mūra gāšanas, viņš atgriezās dzīvot Berlīnes austrumos.

Kruspes pirmā grupa *Das Elegante Chaos*, izveidota 1980. gadu beigās. Grupa uzstājās kopā ar citām grupām, piemēram, *First Arsch* (kurā [[Tils Lindemans]] bija bundzinieks). 1989. gadā, kad Kruspem bija 22 gadi, grupa ierakstīja dažas dziesmas; šīs dziesmas vēlāk izdeva 2011. gada *Dachboden-Records* albumā *Lyrik*. Meklējot neatkarīgāku pieredzi, Kruspe izveidoja grupu *Orgasm Death Gimmick*, kas pastāvēja no 1991. līdz 1993. gadam; *Orgasm Death Gimmick* pirms izformēšanas izlaida trīs demo lentes un reklāmas lenti ar savas izdevniecības *Wydoks* starpniecību.

Savas karjeras sākumā Kruspe spēlēja arī citās grupās, piemēram, *First Arsch*. Visbeidzot, *Rammstein* izveidoja 1994. gadā, kad Kruspe, kas tajā laikā dzīvoja kopā ar [[Olivers Rīdels|Oliveru Rīdelu]] un [[Kristofs Šneiders|Kristofu Šneideru]], vēlējās izveidot jaunu grupu, kurā radīt jaunu mūzikas stilu.

=== Privātā dzīve ===
Kruspe 1999. gada 29. oktobrī apprecējās ar Dienvidāfrikas aktrisi [[Kerona Bernstīna|Keronu Bernstīnu]]. Ceremonija notika [[ivrits|ebreju valodā]], un Kruspe tai komponēja mūziku. Viņu laulības laikā viņš pieņēma otru uzvārdu Rihards Kruspe-Bernšteins. 2001. gadā viņš pārcēlās no Berlīnes uz Ņujorku, lai dzīvotu tuvāk Bernstīnai, taču 2004. gadā viņi izšķīrās, un viņš atgriezās pie sava sākotnējā uzvārda. 2011. gadā viņš pārcēlās atpakaļ uz Berlīni.

Viņam ir meita no iepriekšējām attiecībām ar *Rammstein* dziedātāja Tila Lindemana bijušo sievu.

== Diskogrāfija ==

=== *Rammstein* sastāvā ===


=== *Emigrate* sastāvā ===
* 2007 — *Emigrate*
* 2014 — *Silent So Long*
* 2018 — *A Million Degrees*
* 2021 — *The Persistence of Memory''

## Atsauces

## Ārējās saites